title: Mén Tingkes
text: Awanan Mén Tingkes masawut sanget palapan: "Mén Kopané, eda nyen pedih, nah, tusing icangé sakit uli tuni, minab sing nyidayang icang nebukang Mén ceningé ané nyanan. Yan eda kéto, méh icang tusing jumah, palimunan icang suba luwas ngalih paku, reh tusing pesan ada dahar icang ané jani-jani. Nah kadong Mén Kopané teka mahi, yan tuah lega, idih icang ukana upah icangé nebuk ané i roras dina, tungkakané buin upah teluan, apang ada bubuhang panaké I Tingkes ané jani". Kéto munyin Mén Tingkesé.